14 करोड़ रुपए से बनेगा तीन मंजिला लॉ कॉलेज का भवन
मेहगांव में दो करोड़ का कॉलेज भवन तैयार
उच्च शिक्षा विभाग द्वारा मेहगांव में दो करोड़ की लागत से स्नातक स्तर का कॉलेज भवन तैयार कराया है। दो मंजिला भवन में बिजली फिटिंग और फर्नीचर तथा इंटीरियर डेकोरेशन की दरकार है । इसके बाद लोक निर्माण विभाग द्वारा भवन उच्च शिक्षा विभाग को सुपुर्द कर दिया जाएगा। यह भवन बिजली घर के पीछे बनाया गया है। कॉलेज के लाइब्रेरियन केशव किशोर शुक्ला ने बताया कि जल्द ही कॉलेज में अन्य जरूरी सुविधाएं जुटा ली जाएंगी।
बार काउंसिल ऑफ इंडिया ने दिए थे निर्देश
मालूम हो कि बार काउंसिल ऑफ इंडिया की पहल पर सभी जिलों में पृथक से लॉ कॉलेज तैयार कराए गए हैं। इस मामले में भिंड पिछड़ गया था। काउंसिल ने भिंड के लीड कॉलेज तथा उच्च शिक्षा विभाग को इस आशय का नोटिस जारी किया था कि अगर पृथक से लाॅ कॉलेज नहीं होगा तो लॉ विभाग की मान्यता समाप्त कर दी जाएगी। इस नोटिस के बाद ही कॉलेज भवन पृथक लॉ कॉलेज के लिए हरकत में आया था।
मेहगांव में उच्च शिक्षा विभाग द्वारा तैयार कराया गया नवनिर्मित कॉलेज।
पहली मंजिल के लिए मिली चार करोड़ की स्वीकृति
भास्कर संवाददाता | भिंड
शासकीय महाराजा जीवाजीराव सिंधिया स्नातकोत्तर (एमजेएस) महाविद्यालय में 14 करोड़ की लागत से ग्राउंड फ्लोर के अलावा तीन मंजिला भवन बनाना स्वीकृत किया गया है। इस भवन के लिए उच्च शिक्षा विभाग द्वारा चौदह करोड़ की राशि खर्च होने अनुमान है। इस भवन के प्रथम चरण में एक मंजिला भवन बनाया जाएगा। कॉलेज के लिए दिल्ली की एवेन्यू कंसल्टेंट कंपनी द्वारा डीपीआर तैयार की गई है। इसके लिए जनभागीदारी समिति द्वारा दो करोड़ रुपए स्वीकृत किए हैं। जबकि दो करोड़ की राशि उच्च शिक्षा विभाग द्वारा खर्च की जाएगी। प्रथम चरण के एक मंजिला भवन में लॉ प्राचार्य के चेंबर के अलावा स्टॉफ चेंबर, लाइब्रेरी, कॉंमन रूम, स्टडी हॉल, लैट-बाथ के अलावा दस कमरे बनाए जाएंगे।
बीस हजार वर्गफीट में बनेगा भवन
एमजेएस महाविद्यालय के भवानीपुरा से सटी हुई बाउंड्रीवाल के समीप बीस हजार वर्गफीट क्षेत्रफल में भवन बनाया जाएगा। इस भवन की लंबाई 200 फीट तथा चौड़ाई 100 फीट रहेगी। महाविद्यालय प्रबंधकों का भवानीपुरा साइड में भवन बनाने के पीछे एक उद्देश्य यह भी है कि इस साइड में कुछ अतिक्रामकों ने जमीन पर कब्जा भी जमाया है। प्रस्तावित महाविद्यालय से सरकारी जमीन को सुरक्षित बचाया जा सकेगा।
प्रबंधन को दस करोड़ की राशि का इंतजार
महाविद्यालय प्रबंधन को तीन मंजिला लाॅ कॉलेज के लिए शेष दस करोड़ की राशि का और इंतजार है। इस राशि के लिए महाविद्यालय ने जनभागीदारी समिति, सांसद, विधायक निधि एवं उच्च शिक्षा विभाग के अलावा यूजीसी से भी मदद मांगी है। सांसद- विधायकों ने अभी तक इस मामले में सकारात्मक रवैया दर्शाया है।
लॉ कॉलेज का भवन 14 करोड़ की लागत से बनेगा
तीन मंजिला लॉ कॉलेज के लिए पूरी कार्ययोजना चौदह करोड़ रुपए की है। प्रथम चरण में चार करोड़ रुपए स्वीकृत हो चुके हैं। इस राशि से एक मंजिला भवन बनाया जाएगा। दिल्ली की एवेन्यू कंसलटेंट ने ऑनलाइन डीपीआर बनाकर भेज दी है। हार्ड कॉपी जरिए डाक भेजी है। डॉ.केशव सिंह, प्राचार्य एमजेएस कॉलेज
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva